“พาณิชย์” เปิดตัวเลขส่งออก ก.พ. โตเกินคาด 16.2% นำเข้าขยายตัว 16.8%
“พาณิชย์” เปิดตัวเลขการค้าระหว่างประเทศของไทยเดือนก.พ.65 ยอดส่งออก 23,483.1 ล้านเหรียญสหรัฐ ขยายตัว 16.2% จากคาดโต 10-11% นำเข้าโต 16.8% เกินดุลการค้า 123.3 ล้านเหรียญสหรัฐ
“พาณิชย์” เปิดตัวเลขการค้าระหว่างประเทศของไทยเดือนก.พ.65 ยอดส่งออก 23,483.1 ล้านเหรียญสหรัฐ ขยายตัวเกินคาด 16.2% นำเข้าโต 16.8%
24 มี.ค. 2565

นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ แถลงภาวะการค้าระหว่างประเทศของไทยว่า การส่งออกเดือน ก.พ.2565 มีมูลค่า 23,483.1 ล้านเหรียญสหรัฐ ขยายตัว 16.2% จาตลาดคาดขยายตัว 10-11% ขณะที่มูลค่าการนำเข้าอยู่ที่ 23,359.8 ล้านเหรียญสหรัฐ ขยายตัว 16.8% ส่งผลให้ไทยเกินดุลการค้า 123.3 ล้านเหรียญสหรัฐ
สำหรับการส่งออกช่วง 2 เดือนแรกปีนี้ (ม.ค.-ก.พ.65) มีมูลค่ารวม 44,741.7 ล้านเหรียญสหรัฐ เพิ่มขึ้น 12.2% ส่วนการนำเข้า มีมูลค่ารวม 47,144.8 ล้านเหรียญสหรัฐ ส่งผลให้ไทยขาดดุลการค้า 2,403.1 ล้านดอลลาร์